Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13., 137/15.,123/17., 98/19 i 144/20) i članka 37. stavka 1. podstavka 7. Statuta Grada Šibenika („Službeni glasnik Grada Šibenika“, broj: 2/21 ), Gradsko vijeće Grada Šibenika, na 15. sjednici od 14. rujna 2023. godine, donosi slijedeću

**O D L U K U**

**o ustupanju opreme javnoj ustanovi Dječji vrtić Smilje**

**I.**

Grad Šibenik je osnivač javne ustanove za predškolski odgoj i obrazovanje Dječji vrtić Smilje, Prilaz tvornici 39, Šibenik, u sastavu koje javne ustanove je i područni objekt „Ljubica“, Ivana Meštrovića 14B, Šibenik.

**II.**

Utvrđuje se da je Grad Šibenik sukladno internom Pravilniku o načinu provedbe postupaka jednostavne nabave (KLASA: 406/01/17-01/63, URBROJ: 2182/01-06-17-2) te sukladno važećem Zakonu o javnoj nabavi za potrebe funkcioniranja područnog objekta “Ljubica“, nabavio sitni inventar, namještaj, sitnu didaktiku, igrala za dječje igralište te kuhinjsku i ostalu opremu, a sve kako stoji u Specifikaciji koja je sastavni dio ove Odluke.

**III.**

Utvrđuje se da Grad Šibenik ustupa bez naknade Dječjem vrtiću Smilje opremu iz točke II. ove Odluke, a u ukupnom iznosu s pdv-om od 459.948,86 Eura, odnosno 3.465.484,69 kuna.

**IV.**

Oprema iz točke II. ove Odluke bit će imovina Dječjeg vrtića Smilje i vodit će se u računovodstvenoj evidenciji Dječjeg vrtića Smilje sukladno važećim računovodstvenim propisima, dok se ovlašćuje Upravni odjel za financije Grada Šibenika da isknjiži navedeno iz imovine poslovnih knjiga Grada Šibenika.

**V.**

Ova Odluka stupa na snagu danom donošenja.

Klasa: 406-01/23-01/04

Urbroj: 2182-1-07/1-23-3

Šibenik,14. rujna 2023. godine.

GRADSKO VIJEĆE GRADA ŠIBENIKA

 PREDSJEDNIK

 dr.sc. Dragan Zlatović, v.r.